पिता की डांट से नाराज युवक ट्रेन के सामने कूदा, माैत
पिता की डांट से गुस्से में घर से निकले गांव जुंगेरा के 18 वर्षीय यशंवत कुमार यादव ने शुक्रवार की रात 10.30 बजें रानीतराई के पास दुर्ग से दल्लीराजहरा की ओर जा रही पैसेंजर ट्रेन के सामने कूदकर अपनी जान दे दी।
इस घटना में ट्रेन से कटने युवक के शरीर के चार टुकड़े हो गए थे। शरीर के दोनो हाथ अलग-अलग होकर घटना स्थल से 200 मीटर दूर तक घसीटते चला गया। इस घटना की खबर रात एक बजे परिजनों को उस समय पता चला जब वे युवक को ढूंढने के लिए निकले थे तभी किसी ने बताया कि एक युवक ने रानीतराई के पास ट्रेन के सामने छलांग लगा दी है। इसके बाद परिजन घटना स्थल पहुंचे। जहां स्थिति को देखकर आवाक रह गए।
लाश क्षत-विक्षत पड़ी थी। घटना की खबर लगते ही आसपास के गांव के लोगों की भीड़ लग गई। सुबह 9 बजे पुलिस ने घटना स्थल का मुआयना कर लाश को पोस्टमार्टम के लिए भेजा।
अपने घर का एकलौता बेटा था: मृतक यशवंत कुमार अपने घर एकलौता बेटा था। दो बहनों की सगाई एक महीने पहले हुई है। घर में शादी की तैयारी चल रही थी।
बताया जाता है कि घटना की रात मृतक के रिश्तेदार के यहां सगाई का कार्यक्रम चल रहा था तभी यशवंत कुमार शराब पीकर आया था। यह देख पिता दूजराम ने नाराज होते हुए फटकार लगाई। इससे क्षुब्ध होकर युवक ने यह यह कदम उठा लिया। घटना के चलते पूरा परिवार सदमे में है।
यशवंत यादव
hin_Deva hin_Deva hin_Deva hin_Deva hin_Deva hin_Deva mar_Deva